**CERERE DE FINANTARE**

**BURSELE DE CERCETARE HORIA D. PITARIU**

**COMPETIȚIA 2018**

*Documentul foloseşte caractere Times New Roman de 12 puncte, spaţiere între linii de 1.5 şi margini de 2 cm. Orice modificare a acestor parametri (cu excepţia tabelelor, figurilor şi a legendelor acestora), precum şi depăşirea numărului maxim de pagini stabilit pentru fiecare secţiune duce la descalificarea automată a cererii din competiţie. Numărul de pagini impus nu conţine şi referinţele bibliografice, acestea vor fi trecute pe pagini suplimentare. La fiecare secțiune se va menține textul care marchează informaţiile şi secţiunile obligatorii ale cererii.*

Descrierea proiectului de cercetare*(max. 7 pagini)*

Acest material reprezintă un extras din cererile de finanțare folosite în competițiile naționale de proiecte de cercetare. Respectarea structurii de mai jos este obligatorie pentru toți aplicanții.

*C1. Problematica*. Se va justifica motivaţia ştiinţifică a temei proiectului prin delimitarea problemei abordate în contextul ştiinţific actual. Se vor evidenţia următoarele aspecte: (1) importanţa problemei din punct de vedere ştiinţific și practic; (2) limitările abordărilor curente, prin analiza stadiului actual al cunoaşterii legat de tematica proiectului;

*C2. Obiective*. Se va prezenta abordarea proiectului la nivel de principiu, cu evidenţierea următoarelor două aspecte: (1) obiectivele concrete ale proiectului; (2) elementele de originalitate şi inovaţie pe care implementarea obiectivelor le aduce domeniului, raportat la stadiul actual al cunoaşterii.

*C3. Impact*. Se vor discuta aspectele legate de impactul preconizat al proiectului în cadrul mai larg al domeniului ştiinţific, cu accentuarea următoarelor aspecte: (1) potenţialul de a influenţa semnificativ domeniul ştiinţific prin noi concepte sau abordări, şi, dacă e cazul, prin deschiderea unor noi teme sau direcţii de cercetare; (2) discutarea impactului potenţial al proiectului în mediul ştiinţific, social, economic sau cultural şi/sau direcţiilor aplicative ce vor fi explorate în cadrul proiectului (în cazul în care este aplicabil pentru direcţia de cercetare propusă);

C4. *Metodologie*. Se va prezenta în detaliu metodologia cercetării, precizându-se, pe cât posibil, anumite ţinte intermediare cheie. În elaborarea acestei secţiuni se vor evidenţia următoarele aspecte: (1) alegerea metodelor şi instrumentelor de investigaţie, prin raportare la cele mai noi abordări în domeniul temei, precum şi modul în care acestea vor fi integrate; (2) un plan de lucru, eşalonat în timp, ce va descrie modul de organizare şi planificare al proiectului, în raport cu obiectivele propuse;

*C5. Planificare și* *termene*. Se vor prezenta, sub forma unei diagrame [Gantt](https://en.wikipedia.org/wiki/Gantt_chart), principalele etape ale desfășurării proiectului, precum și durata estimată pentru aceste etape.

*C6. Declarația de conflict de interese*. Candidații vor trebui să declare orice asociere cu membrii juriului, precum și faptul că cercetarea nu este finanțată și alte surse (de ex., nu este inclusă în proiecte de cercetare).